b'\n_START_ARTICLE_\nPeter Dinklage\n_START_SECTION_\nNuoruus\n_START_PARAGRAPH_\nDinklage syntyi Morristownissa, New Jerseyss\xc3\xa4 musiikinopettaja Dianelle ja myyntimies John Carl Dinklagelle. Dinklagella todettiin syntyess\xc3\xa4\xc3\xa4n lyhytkasvuisuusoireyhtym\xc3\xa4, ja sen vuoksi h\xc3\xa4n on j\xc3\xa4\xc3\xa4nyt poikkeuksellisen lyhytkasvuiseksi (aikuisi\xc3\xa4ll\xc3\xa4 1,35 m). Dinklage varttui Mendham Townshipissa, New Jerseyss\xc3\xa4 ja valmistui vuonna 1987 Delbarton Schoolista ja vuonna 1991 Bennington Collegesta.\n_START_SECTION_\nUra\n_START_PARAGRAPH_\nDinklage teki elokuvadebyyttins\xc3\xa4 vuonna 1995 elokuvassa Hei, kamera k\xc3\xa4y ja l\xc3\xa4pimurtoroolinsa vuoden 2003 menestyksekk\xc3\xa4\xc3\xa4ss\xc3\xa4 elokuvassa The Station Agent, josta h\xc3\xa4n ansaitsi Independent Spirit- ja Screen Actors Guild -ehdokkuudet._NEWLINE_Ohjaaja Andrew Adamson valitsi Dinklagen Trumpkinin rooliin vuonna 2008 julkaistuun elokuvaan Narnian tarinat: Prinssi Kaspian. _NEWLINE_Vuodesta 2011 Dinklage on esitt\xc3\xa4nyt Tyrion Lannisteria HBO:n draamasarjassa Game of Thrones, joka perustuu George R. R. Martinin kirjasarjaan Tulen ja j\xc3\xa4\xc3\xa4n laulu. Dinklagen rooli on ker\xc3\xa4nnyt paljon huomiota, ja h\xc3\xa4net palkittiin Emmyll\xc3\xa4 vuonna 2011 ja Golden Globella vuonna 2012. Vuonna 2017 Dinklage tienasi sarjasta 1,1 miljoonaa dollaria per jakso ja h\xc3\xa4nest\xc3\xa4 tuli yksi television parhaiten palkatuista n\xc3\xa4yttelij\xc3\xb6ist\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nDinklage on naimisissa teatteriohjaaja Erica Schmidtin kanssa, ja h\xc3\xa4n sai esikoistytt\xc3\xa4rens\xc3\xa4 vuonna 2011. Dinklage asuu perheineen New Yorkissa._NEWLINE_Dinklage on saksalaista ja irlantilaista alkuper\xc3\xa4\xc3\xa4.'